section_heading: Povijest
paragraph_text: Godine 2002. izlazi album Warriors Of The World s istoimenom pjesmom na njemu koja je izašla kao i singl. Album je dosegao drugo mjesto na top listama u Njemačkoj i postao najprodavaniji album u povijesti izdavačke kuće "Nuclear Blast". Albumom dominira klasični utjecaj Wagnera i heavy metal s odličnom produkcijom, a tu se nalazi i Elvisova obrada American Trilogy (izašla i kao singl zajedno s pjesmom The Fight For Freedom) i obrada dijela opere Turandot, Nessum Dorma, koja je posvećena Ericovoj majci koja je preminula tijekom snimanja albuma. Iste, 2002. godine izlazi i single The Dawn of Battle.